06/11/2009 | Administración LocalMunicipal
Cambre
Modificación de prezos públicos

ANUNCIO O Concello de Cambre, en sesión plenaria ordinaria de 29 de outubro de 2009, acordou aprobar a modificación dos textos dos acordos reguladores de prezos públicos números 1, 2, 3 e 4. Para o seu xeral coñecemento, publícase o texto completo destes acordos reguladores segundo o disposto no artigo 59.6 a) da Lei 30/1992, de 26 de novembro, de réxime xurídico das administracións públicas e do procedemento administrativo común. Os presentes acordos de modificación de prezos públicos comezarán a aplicarse a partir do día 1 de xaneiro do ano 2010, unha vez publicados no Boletín Oficial da Provincia e manteranse vixentes ata a súa modificación ou derrogación expresa. ACORDOS REGULADORES DE PREZOS PÚBLICOS ACORDO REGULADOR N.º 1 DO PREZO PÚBLICO POR ACTIVIDADES CULTURAIS Artigo 1.º.–Fundamento e natureza. De acordo co previsto no artigo 127, en relación co artigo 41, ambos do Real decreto lexislativo 2/2004, de 5 de marzo, regulador das facendas locais, este Concello establece prezos públicos por actividades culturais regulados pola presente ordenanza. Artigo 2.º.–Concepto. Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente soliciten algunha das actividades mencionadas no artigo anterior. Artigo 3.º.–Obrigados ó pagamento. Están obrigados ó pagamento do prezo público, regulado nesta ordenanza, quen se beneficie das actividades prestadas por este Concello a que se refire o artigo anterior. Artigo 4.º.–Contía.1. A contía do prezo público regulado nesta ordenanza será a que fixe, en cada caso, o Pleno da corporación, ou en caso de delegación polo mesmo, a Xunta de Goberno Local, de acordo co artigo 47 do Real decreto lexislativo 2/2004, de 5 de marzo, e co artigo 23 da Lei 7/1985, de 2 de abril. O Pleno da corporación ou en caso de delegación polo mesmo, a Xunta de Goberno Local de acordo co artigo 44, apartado 2, do Real decreto lexislativo 2/2004, de 5 de marzo poderá fixar prezos públicos que non cubran o custo do servizo ou actividade prestado, dado que nestes casos concorren razóns sociais, culturais ou de interese público que así o aconsellen, ao perseguir con estas actividades a consecución do mandato estabelecido na Constitución española de promoción e tutela do acceso á cultura (artigo 44). 2. Reducións. A contía dos prezos públicos aos que se refire este acordo, verase reducida na porcentaxe que se sinala en cada un dos supostos seguintes: a) As persoas que acrediten formar familia numerosa, o 50% da cota en cada actividade. b) Cando se inscriban, polo menos, tres participantes dunha mesma unidade familiar, o 50% nas cotas correspondentes aos menores de idade integrantes dela. c) As persoas con 55 anos ou máis, o 25% da cota. d) As persoas que acrediten debidamente figurar nos rexistros do paro, ou ben no caso dos menores de idade cando ambos proxenitores ou o titor do participante o acrediten, así como as persoas pertencentes ó voluntariado de Cambre, terán unha bonificación do 30% da cota. Para acreditar a dita situación, deberase entregar xunto coa solicitude copia da tarxeta do paro actualizada. e) Os posuidores do “carné xove” ou “carné propio da omix”, terán unha bonificación do 20% da cota. Para obter a dita bonificación deberase entregar xunto coa solicitude copia do “carné xove”, ou “carné propio da omix”. f) As persoas que acrediten a súa falta de capacidade económica para o pagamento da tarifa correspondente segundo informe dos servicios sociais do Concello de Cambre ao respecto, o 100% da cota.3. As reducións reguladas no apartado anterior, só serán de aplicación a aquelas persoas empadroadas no municipio de Cambre, excepto os posuidores do “carné xove”, e membros do voluntariado de Cambre, non sendo posible aplicar máis dunha delas. En caso de que unha das reducións aplicables, o sexa por ser a persoa pertencente o voluntariado de Cambre, á maior delas aplicaráselle unha redución acumulable do 10%. Artigo 5.º.–Obriga do pagamento.1. A obriga do pagamento do prezo público regulado nesta ordenanza nace dende que se inicie a realización da actividade, se ben se esixe o seu depósito previo de acordo co artigo 46.1 do Real decreto lexislativo 2/2004.2. Para os efectos, o ingreso do prezo público realizarase previamente á autorización mediante domiciliación bancaria, que será obrigatoria.3. No suposto de que por causas non imputables ao interesado deixara de realizarse a actividade solicitada procederase á devolución do depósito constituído. Artigo 6.º.–Infraccións e sancións. As infraccións e sancións rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. ACORDO REGULADOR N.º 2 DO PREZO PÚBLICO POR ACTIVIDADES EXTRAESCOLARES MUNICIPAIS Artigo 1.º.–Fundamento e natureza. Ao abeiro do previsto no artigo 127, en relación co artigo 41, ambos do Real decreto lexislativo 2/2004, de 5 de marzo, regulador das facendas locais, este Concello estabelece o prezo público por actividades extraescolares municipais regulado polo presente. Artigo 2.º.–Concepto. Os prezos públicos aquí regulados constitúen prestacións patrimoniais de carácter público que se satisfarán polos usuarios que voluntariamente soliciten algunha das actividades extraescolares municipais. Artigo 3.º.–Obrigados ao pagamento. Están obrigados ao pagamento do prezo público regulado nesta ordenanza, quen solicite ou se beneficie das actividades realizadas por este Concello a que se refiere o artigo anterior. Artigo 4.º.–Contía.1. A contía do prezo público do programa de actividades extraescolares determinarase aplicando as tarifas do cadro seguinte: As persoas non empadroadas no municipio de Cambre terán un suplemento do 50% nas tarifas do “Programa de actividades nos centros escolares” e no de “Programa de outras actividades”. 2. Sen prexuízo do disposto no apartado anterior, a contía do prezo público será a que fixe, en cada caso, o Pleno da Corporación, ou en caso de delegación polo mesmo, a Xunta de Goberno Local, de acordo co artigo 47 do Real decreto lexislativo 2/2004, de 5 de marzo, e artigo 23 da Lei 7/1985, de 2 de abril. A Xunta de Goberno Local de acordo co artigo 44, apartado 2, do Real decreto lexislativo 2/2004, de 5 de marzo poderá fixar prezos públicos que non cubran o custe do servizo ou actividade prestado, dado que nestes casos concorren razóns sociais, culturais ou de interese público que así o aconsellen, ao perseguir con estas actividades a consecución do mandato estabelecido na Constitución española de promoción e tutela do acceso á cultura (artigo 44). 3. A cota do programa de actividades extraescolares verase reducida na porcentaxe que se sinala en cada un dos supostos seguintes: a) As persoas que acrediten formar familia numerosa, o 50% da cota. b) Cando se inscriba máis dun irmán dunha unidade familiar no mesmo programa, que non formen familia numerosa, ao primeiro cobraráselle o 100% da cota e aos seguintes un 50% da cota. En todo caso, o desconto aplicarase sempre ás cotas menores. c) As persoas que acrediten debidamente figurar nos rexistros do paro, ou ben no caso dos menores de idade cando ambos proxenitores ou o titor do participante o acrediten, así como as persoas pertencentes ó voluntariado de Cambre, terán unha bonificación do 30% da cota. Para acreditar a dita situación, deberase entregar xunto coa solicitude copia da tarxeta do paro actualizada. d) Os posuidores do “carné xove” ou “carné propio da omix”, terán unha bonificación do 20% da cota. Para obter a dita bonificación deberase entregar xunto coa solicitude copia do “carné xove” ou “carné propio da omix”. e) As persoas que acheguen informe remitido polos Servizos Sociais do Concello de Cambre, o 100% da cota. f) Cando unha mesma persoa se inscriba en máis dunha actividade do mesmo programa de Outras Actividades, pagará o 100% da cota da actividade de maior importe e o 50% da menor. En caso de ter dereito a máis dun desconto, só se aplicará o maior deles. As reducións, só serán de aplicación a aquelas persoas que figuren empadroadas no municipio de Cambre, excepto os posuidores do “carné xove” e membros do voluntariado de Cambre. Artigo 5.º.–Obriga do pagamento.–A obriga do pagamento do prezo público nace dende que se inicie a realización da actividade, prorrateándose o cobro do prezo en trimestres.–Para os efectos, o ingreso do prezo público realizarase nos últimos 15 días de cada trimestre (peíodo de cobro) e mediante domiciliación bancaria, que é obrigatoria.–A baixa na actividade deberá ser solicitada polos interesados por escrito ante o rexistro municipal e causará efectos ao mes seguinte. Aplicarase o mesmo criterio ás altas nas actividades.–Nos supostos de altas ou baixas nunha actividade o importe do prezo público se prorrateará por meses.–No suposto de que por causas non imputables ao interesado deixara de realizarse a actividade solicitada procederase á devolución do prezo público. Artigo 6.º.–Infraccións e sancións. As infraccións e sancións rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. ACORDO REGULADOR N.º 3 DO PREZO PÚBLICO POR ACTIVIDADES DEPORTIVAS Artigo 1.º.–Fundamento e natureza. Ao abeiro do previsto no artigo 127, en relación co artigo 41, ambos do Real decreto lexislativo 2/2004, de 5 de marzo, regulador das facendas locais, este Concello estabelece o prezo público por actividades deportivas municipais regulado polo presente acordo. Artigo 2.º.–Concepto. Os prezos públicos aquí regulados constitúen prestacións patrimoniais de carácter público que se satisfarán polos usuarios que voluntariamente soliciten algunha das actividades deportivas municipais. Artigo 3.º.–Obrigados ó pagamento. Están obrigados ó pagamento do prezo público, regulado nesta ordenanza, quen se beneficien das actividades realizadas por este Concello a que se refire o artigo anterior. Artigo 4.º.–Contía.1. A contía do prezo público, determinarase aplicando as seguintes tarifas: Epígrafe 1. Servizo de escolas deportivas municipais. Tarifas: Epígrafe 2. Plan de promoción deportiva. Tarifas: Epígrafe 3. Actividades de verán. Tarifas: Sen prexuízo do disposto neste artigo, a contía do prezo público será a que fixe, en cada caso, o Pleno da Corporación, ou en caso de delegación polo mesmo, a Xunta de Goberno Local, de acordo co artigo 47 do Real decreto lexislativo 2/2004, de 5 de marzo, e artigo 23 da Lei 7/1985, de 2 de abril. O Pleno da Corporación ou en caso de delegación polo mesmo, a Xunta de Goberno Local de acordo co artigo 44, apartado 2, do Real decreto lexislativo 2/2004, de 5 de marzo poderá fixar prezos públicos que non cubran o custe do servizo ou actividade prestado, dado que nestes casos concorren razóns sociais, culturais ou de interese público que así o aconsellen, ao perseguir con estas actividades a consecución do mandato estabelecido na Constitución española de fomento da educación física e o deporte, así como a adecuada utilización do ocio (artigo 43.3). 2. Reducións. A contía dos prezos públicos aos que se refire este acordo, verase reducida na porcentaxe que se sinala en cada un dos supostos seguintes: a) As persoas que acrediten formar familia numerosa, o 50% da cota en cada actividade. b) Cando se inscriban, polo menos, tres participantes dunha mesma unidade familiar nun mesmo programa deportivo aplicarase o desconto do 50% ás cotas correspondentes ós menores integrantes dela. c) As persoas con 55 anos ou máis, o 25% da cota. d) As persoas que acrediten debidamente figurar nos rexistros do paro, ou ben no caso dos menores de idade cando ambos proxenitores ou o titor do participante o acrediten, así como as persoas pertencentes ó voluntariado de Cambre, terán unha bonificación do 30% da cota. Para acreditar a dita situación, deberase entregar xunto coa solicitude copia da tarxeta do paro actualizada. e) Os posuidores do “carné xove” ou “carné propio da omix”, terán unha bonificación do 20% da cota. Para obter a dita bonificación deberase entregar xunto coa solicitude copia do “carné xove”, ou “carné propio da omix”. f) As persoas que acrediten a súa falta de capacidade económica para o pagamento da tarifa correspondente segundo informe dos servicios sociais do Concello de Cambre ao respecto, o 100% da cota. g) Terán unha bonificación do 100%, sen limitación de renda, as persoas de 65 anos ou máis inscritas na actividade de ximnasia de mantemento, bonificación que se aplicará tamén aos viúvos/-as, coa limitación do espazo físico da aula.3. As reducións reguladas no apartado anterior, só serán de aplicación a aquelas persoas que figuren empadroadas no municipio de Cambre excepto para os posuidores do “carne xove” e membros do voluntariado de Cambre. En caso de ter dereito a máis dunha redución, só se aplicará a maior delas. En caso de que unha das reducións aplicables o sexa por ser a persoa pertencente o Voluntariado de Cambre, á maior delas aplicaráselle unha bonificación acumulable do 10%. 4. Os veciños doutros municipios terán un suplemento do 50% nas tarifas das escolas deportivas municipais e plan de promoción deportiva. Artigo 5.º.–Obriga do pagamento.1. A obriga do pagamento do prezo público regulado nesta ordenanza nace dende que se inicie a realización da actividade, se ben se esixe o seu depósito previo de acordo co artigo 46.1 do Real decreto lexislativo 2/2004.2. Para os efectos, o ingreso do prezo público realizarase previamente á autorización mediante domiciliación bancaria, que será obrigatoria.3. No suposto de que por causas non imputables ao interesado deixara de realizarse a actividade solicitada procederase á devolución do depósito constituído. Artigo 6.º.–Infraccións e sancións. As infraccións e sancións rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. ACORDO REGULADOR N.º 4 DO PREZO PÚBLICO POR ACTIVIDADES XUVENÍS Artigo 1.º.–Fundamento e natureza. De acordo co previsto no artigo 127, en relación co artigo 41, ambos do Real decreto lexislativo 2/2004, de 5 de marzo, regulador das facendas locais, este Concello establece prezos públicos por actividades xuvenís municipais regulados polo presente acordo. Artigo 2.º.–Concepto. Os prezos públicos aquí regulados constitúen prestacións patrimoniais de carácter público que se satisfarán polos usuarios que voluntariamente soliciten algunha das actividades xuvenís municipais. Artigo 3.º.–Obrigados ó pagamento. Están obrigados ó pagamento do prezo público, regulado neste acordo, quen solicite ou se beneficie dos servicios ou actividades prestados por este Concello a que se refire o artigo anterior. Artigo 4.º.–Contía.1. A contía do prezo público regulado nesta ordenanza determinarase aplicando as tarifas seguintes: 2. A contía do prezo público regulado neste acordo será a que fixe, en cada caso, o Pleno da corporación, ou en caso de delegación polo mesmo, a Xunta de Goberno Local, de acordo co artigo 47 do Real decreto lexislativo 2/2004, de 5 de marzo, e co artigo 23 da Lei 7/1985, de 2 de abril. O Pleno da Corporación ou en caso de delegación polo mesmo, a Xunta de Goberno Local de acordo co artigo 44, apartado 2, do Real decreto lexislativo 2/2004, de 5 de marzo poderá fixar prezos públicos que non cubran o custe do servizo ou actividade prestado, dado que nestes casos concorren razóns sociais, culturais ou de interese público que así o aconsellen, ao perseguir con estas actividades a consecución dos mandatos establecidos na Constitución española da adecuada utilización do ocio (artigo 43.3) ou de promover as condicións para a participación libre e eficaz da xuventude (artigo 48). 3. A contía dos prezos públicos aos que se refire este acordo verase reducida na porcentaxe que se sinala en cada un dos supostos seguintes: a) As persoas que acrediten formar familiar numerosa, o 50% da cota en cada actividade. b) Cando se inscriban na mesma actividade ou programa máis dun integrante dunha unidade familiar, o primeiro pagará o 100% da cota e os seguintes un 50% da cota. c) As persoas que acrediten debidamente figurar nos rexistros do paro, ou ben no caso dos menores de idade cando ambos proxenitores ou o titor do participante o acrediten, así como as persoas pertencentes ó voluntariado de Cambre, terán unha bonificación do 30% da cota. Para acreditar a dita situación, deberase entregar xunto coa solicitude copia da tarxeta do paro actualizada. d) Os posuidores do “carné xove” ou “carné propio da omix”, así como os integrantes de asociacións xuvenís de Cambre, que así o acrediten, terán unha bonificación do 50% da cota. e) As persoas que acrediten a súa falta de capacidade económica para o pagamento da tarifa correspondente segundo o informe dos Servicios Sociais do Concello de Cambre ó respecto, así como os menores ata cinco anos inclusive, terán unha bonificación do 100% da cota. No caso de ter dereito a máis dunha bonificación, só se aplicará a maior delas. En caso de que unha das bonificacións aplicables, o sexa por ser a persoa pertencente o voluntariado de Cambre, á maior delas aplicaráselle unha bonificación acumulable do 10% 4. As reducións establecidas no apartado anterior: 4.1.–Non serán de aplicación ó suplemento das tarifas establecido no apartado 5 deste artigo núm.4.º, que deberá ser aboado íntegramente polos usuarios.4.2.–Só serán de aplicación a aquelas persoas que figuren empadroadas no municipio de Cambre excepto para: – Os posuidores do “carne xove” – Membros de asociacións xuvenís de Cambre – Membros do Voluntariado de Cambre 5. Os participantes nas actividades e programas que non figuren empadroados no municipio terán un suplemento do 25% da tarifa xeral. Artigo 5.º.–Obriga do pagamento.1. A obriga do pagamento do prezo público regulado nesta ordenanza nace dende que se inicie a realización da actividade, se ben se esixe o seu depósito previo de acordo co artigo 46.1 do Real decreto lexislativo 2/2004.2. No suposto de que por causas non imputables ao interesado deixara de realizarse a actividade solicitada procederase á devolución do depósito constituído.3. Poderá aprazarse o pagamento das cotas superiores a 150 euros, logo do pedimento dos obrigados, cando a situación da súa tesourería, discrecionalmente apreciada pola Administración, lles impida efectuar o pagamento da súa débeda total, nos casos e na forma que se determina nas bases de execución do orzamento municipal e nos artigos 65 e 82 da Lei 58/2003, do 17 decembro (LXT). Artigo 6.º.–Infraccións e sancións. As infraccións e sancións rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. Cambre, 30 de outubro de 2009. O alcalde Asdo.: Antonio Varela Saavedra